हाल में ही हिंदी रश से बात करते हुए रणबीर कपूर ने बताया की फिल्म में कुछ ऐसे सीन्स थे जिसकी शूटिंग करना बहुत ही मुश्किल थी और कुछ इमोशनल सीन्स की शूटिंग करते वक़्त रणबीर कपूर सच में रो पड़े थे। इस बारे में बताते हुए रणबीर कपूर ने कहा, “बहुत सारे ऐसे सीन थे जिन्हे शूट करते समय मेरी आंखें भर आईं थी, लेकिन मैं दो ऐसे सीन चुनूंगा जहां पर सबसे ज्यादा इमोशनल हुआ था। पहला सीन जब उनकी फिल्म रॉकी का प्रीमियर चल रहा था और ठीक 2 दिन पहले उनकी मां का निधन हो गया था। वह ड्रग्स में बहुत ज्यादा इन्वॉल्व हो गए थे। जब फिल्म चल रही थी तो लोग अंदर फिल्म देख रहे थे और वह बाहर सीढ़ियों में अपने पिता के साथ बैठकर उन्हें बता रहे थे कि पता नहीं मुझे क्या हो गया है, मैं ड्रग्स में बहुत ज्यादा घुस गया हूं। मुझे कुछ समझ नहीं आ रहा कि क्या सच है और क्या झूठ, यह सीन बहुत इमोशनल था। दूसरा सीन था जब सुनील दत्त साहब की डेथ हुई, तब संजय दत्त पर गुजर रही थी, जब वह अपने पिता की अर्थी लेकर जा रहे थे तो उनके दिमाग में क्या चल रहा था। इस सीन को बहुत ही प्यारे ढंग से राजू सर ने लिखा है, इस समय संजय दत्त अपने पिता को धन्यवाद बोल रहे थे।